bavarian-nlp/barwiki-20250901 huggingface dataset:
Gemarkung

A Gemarkung (aa: Markung) is a zammhängnde Fläch, de wo aus ana grässan Zoih vo Fluastickln bzw. Grundstickln vo am Katasta bestäht. As känna aa mehrane Flurn sei. Da Eingnama vo ana Gemarkung beziagt se moastns af de näxtglegane Oatschoft.
Im Glände wean de Grenzn vo da Gemarkung mid Grenzstoana kennzeichnt, de wo entweda de Initiajn vo de Oatsnama oda mid eigane Zeichn trong. De Zeichn woan aa oft Grundlogn vo de Gmoawoppm.
In da Regl bstäht s Gebiet vo ana Gmoa aus ana oda meahran Gemarkunga. Oft san des ehemois sejbstständige Gmoana, de wo im Laf vo da Gschicht vaeinigt worn san.
Mangmoi kimmts a voa, doss a Gemarkung se iwa meahrane Gmoana oda gmoafreie Gebiete erstreckt. Sowos is imma historisch duach diverse Gebietsreforma bedingt.
Grundbuach

As Grundbuach (amtli: Grundbuch) is a amtlis äffentlichs Vazeichnis vo Grundstickln, wo de Eingtumsvahejtnisse sowia etwaige mid'm Grundstickl vabundane Rechte und af eam liegande Lostn eafosst wean.
Literatua.
Deitschland:
Östareich:
Schweiz:
Gmoa (Deitschland)

A Gmoa is im politischn System vo Deitschland de untaste Stufn im staatlichn Vawoitungsafbau und Träga vo da kommunals Sejbstvawoitung.
De Gmoana san Gebietskärpaschoftn und hom Rechtspersänlichkeit. Se hom "Gebietshoheit" und "Allzuständigkeit". Des hoasst, dass se grunsätzli fia olle Belange vom Gebiet zuaständi san. Des wiad Duach Landes- und Bundesrecht wieda a weng eigschränkt. Driwa hinaus guit da Grundsotz vo da "Allmitgliedschaft". Des hoasst, dass olle Persona in da Gebietskärpaschoft Mitgliad san. Ba natialichn Persona ergibt se de Mitgliedschoft ausm Wohnsitz, fia juristische Persona ausm Sitz vo da Firma bzw. Organisation.
Brod

Brod (dt.: Brot, ahd.: "prôt") is a hoidboas Lebmsmiddl, des wos aus an Dag aus gmohlanan Draad (Möh), Wossa und diversn Zuatatn aussabochn wiad. Dazua wiad oft Germ oda Sauadag ois Treibmiddl vawendd, wos des Brod locka mochd. Es gibd owa a Fladnbrod, des wos ohne Treibmiddl gmochd wiad.
Brod zöhd zu de Grundnohrungsmiddl und zu dena ötasdn zuabereitedn Lebmsmiddl. Es lossd se bis in de Jungstazeid zruckvafoing. S feste Aissare vom Brod hassd Rindn, s Innare Schmoin. Waun ma Brod stoak zaklanad, daun kriagd ma Bräsln.
Lend an Pinzgau

Lénd is a Gmóand an Sien vam Soizburger Lónd an Pinzgau und liegg am Ówerlaaff vah da Soizach zwischen Zej am See und Seiger Hóns an Póngau, dáudan wó dia Goschtoaner Áuchen ad Soizach mindt. An Nórn biedt zan greessten Toaé d' Soizach d' Gmoahgrénz. An Sien dastréggt sa si bis auf'n Bernkóogé (2.325 m). An Westen biedt d' Rauriser Áuchen d' Grénz, dé sé durch d' Eng vah da Kitzlóchklómm zwéngg. Lénd bstejt aus dia boaden Órschtstoain "Lénd" und "Embáuch"
Moashofn

Moashofn (amtli: Maishofen) is a Gmoan an Soizburga Lond an Pinzgau in Esterraich, mid 3557 Aiwoner (Stond 01.01.2017).
Geografie.
Dia Gmoan liag an Pinzgau, an Soizburga Lond, zwischn Zej am See, Soifejn und Vichofn am Beginn vam Glemmtoi Richtung Soibouch-Hinterglemm. Da Ooscht sejm lig in da Nachant vam Zejer See ba dia Pinzgauer Grousberg drinn. Gmoantoi sand: Atzing "(Atzing)", Moashofn-Derfe"(Maishofen-Dorf)", Mitterhofn "(Mitterhofen)", Kirchham "(Kirchham)", Laatoi "(Lahntal)", Berng "(Bergen)", Moarhofn "(Mayrhofen)", Dechantshofn "(Dechantshofen)", Owerhausn "(Oberhausen)", Point "(Point)", Owerroit "(Oberreit)" und Unterroit "(Unterreit)".
Gschicht.
Moashofn is as easchte Moi ois „Mainshauen“ im Jou 1338 dawänt woun. 1838 is as easchte Schuihaus in Moashofn baut woun. Es is douzmois genau auf dem Bloutz gwejn, wo hiazant de Raiffeisenkassa steet. Vur dera Zaid sand d' Kinder an Winter in private Haiser unterrichtt woun, wia zan Baispij im „Unknerhaisl“ - des haitige Haisl „Gounstätter "(Gadenstätter)"“ neeman ADEG-Morkt. As Erdgschooss stommb nu aus dera Zait. Danouch houd da Unterricht im „Moarhaisl“ vom Schloss Soihof stottgfunna (bis za da Feeschtigstejung vam easchtn Schuihaisl) des aa heid no dahoidn is. Am 21. Mai 1907 houd da Baubeginn vam heiding Schuihaisl dafoigt und is am 30. August 1908 za da Benitzung bewillig woun. Fir doumoiige Vahejtniss a ser a kuuschze Bauzeid.
Politik.
Gmoanvatreetung.
Dia Gmoanvatreetung va Moashofn houd 19 Midglieda und setzt se seid da Gmoanvatreetungswoi im Jou 2009 wia foigt zomm:
Birgermoaster.
Da direkt gwejde Birgermoaster is da Eder Fronz "(Eder Franz)" va da ÖVP.
Wouppm.
As Wouppm vo da Gmoan is: "„In am greanem Schijd is de Frontoosicht va am zwoagschoossing sijwern Schloss mid zwoa runde Ecktirm, oie Gebaidetoi mid goidanem Spitzdachen, doudrunter rechsthi a goidaner Pfluag oone Raadln, mid goidaner Pfluagschou und Sechmesser.“" As Schloss stejd de vir Schlesser an Moashofn dou: Schloss Prialau, Stiagerschlessei, Schloss Soihof und Schloss Kommer.
Kuitur &amp; Seechnsweeschts.
Vuroim a dia Summermonat biatt dia Kuituriniziatiavm "Culturkreis Maishofen" vaschiderne Vaoostoigungan (vuaoim Konzeeschte, Ausstejungan, Theaterauffirungan) oo. Aa weascht haiffig a bsundeascht fir Familien gaignate, kinderliabe Kloavicherschau oughoidn.
Wirschtschouft &amp; Infrastruktur.
Moashofn is a Wintersportooscht. Er is a Ausgongsbunkt fir dia Schigebiat in Soibouch-Hinterglemm, Zej am See und Kaprun. An Moashofn beginnant Longlaaff-Loipna (klassisch und Skating), de bis auf Soifejn, Loigom und Maria Oim gspuuscht sand. Aussadem gibs an Kinderlift baim Schloss Kommer. Zuadem findt in eppa hoibjaarliche, unreeglmässige Ouständ a fir d' Region bedeitsome Vastaigarung vo Kia und Kloavicher stott.
Johanni

Johanni (aa Johannisdog) is da Gedenkdog vo da Geburt vom Johannes im Taifa am 24. Juni. Ea stähd in enga Vabindung zua Summasunnwend. De Johanninacht is de Nacht afn Johannidog, vom 23. afn 24. Juni.
Da Dog is mid Feian im Zammahang vo da Sunnwend eng vaknipft. Des siecht ma deitli am Johannifeia. Johanni is aa a wichtiga Losdog fia bestimmte Bauernregln.
31. Joahundat v. Chr.

Des 31. Joahundat v. Kr. hod am 1. Jenna 3100 v. Kr. ogfanga und am 31. Dezemba 3001 v. Kr. afghead.
Vedic culture.
3102 + 2009 = 5112 years elapsed in current Kaliyuga. 
This Kaliyuga began in the year 3102 BC in the proleptic Julian Calendar. 
More information on Hindu asronomical and scientific time calculations of history based on Vedas:
APAEB

APAEB (Associação dos Pequenos Agricultores do Estado da Bahia) is a genossnschoftliche Vaeinigung vo brasilianischn Kloabauern, de wo 1980 grindt woan is. Da Haptsitz vo dera Kooperation is im Nordostn vo Brasilien, z Valente im Staat Bahia, ana vo de äamstn Regiona in Brasilien. Da Sitz fir de Eiropa-Aktivitätn, "APAEB Europa", is z Weikersheim in Tauberfrankn.
Wiatschafd.
Im Zentrum vo da wiatschaftlichn Tätigkeit stähd a Sisalfarm, de wo im organischn Landbau betriebm wead. Dazua kimmt de de konsequent ökologische Produktion vo Sisalteppichn in da eiganan Fabrik und de Sejbstvamoaktung. De Genossnschoft betreibt a no a Fejgerbarei, a Moikarei, an kloan Supermoakt und a Mikrokreditbank.
Buidung und Kuitua.
Af kuituarella Ebene betreibt de Genossnschafd a voabuidliche Schui fia de Landoabata Kinda. Se leistet umfossenda Afklärungoabat (Gesundheit, Famuilie, Buidung, Politik usw.) und technische Betreiung fia de Bauan. APAEB gibt aa a eigane Monatszeidung aussa.
Auszeichnung.
APAEB spuit im gsejschoftlichn, kuiturelln und wiatschoftlichn Lebm a entscheidende Roin fia de Region und hod Voabuidfunktion fia andare Projekte in Brasilien und da drittn Wejd. APAEB is 2002 vo da Schweiza Schwab-Stiftung ois herausragends sozialvaträglichs Projekt auszeichnet woan. Da Geschäftsfiahra Ismael Ferreira de Oliveria is ins Wejdwirtschafdsforum z Davos ois ana vo de 40 bsondas sozialn Manager berufn woan.
Hetscherl

Hetscherl oda Hetschal, aa Hetschepetsch oda Hetschepetsche, aa Hagebutten, nennt ma de Fricht vo vaschiedane Wüdrosnoatn, vua oim Hundsrosn. Und weu de Hundrosn oft ois Heckn vuakumman, hod se davo aa da Nauman vau da Frucht obgleidt: Hag - Hecke - Hetschal und Hag - Butten (= Vadickung) - Hagebuttn. Hetscherl nennt ma owa aa de Wüdrosn, aun dena wos de Frucht woxn duat.
Hetschepetsch woa uaspringlich de Bezeichnung fia a Hetschalmarmelad. Späda is draus a Synonym fia Hetschal wuan. De Heakumft vau dera Bezeichung is unkloa. Intressant is de Ähnlichkeit min Englischn "hotch-potsch/hodge-podge" (Eintopf, Mischmasch).
In Vinschgau und im Owainntoi sogt ma "Pfrosln", in aan Tei vom Unterinntoi "Arschkitzl", in owan Eisacktoi und westlichn Pustertoi haasst mas "Dornäpfl", im westlichn Bundesland Soizburg dafia "Dörneräpfl" und in da Gegnd um Innsbrugg sogt ma "Häglputzn".
Vawendung.
Aus Hetscherl kaun mar an Tee, a Marmelad, an Schnops odar aa an Fruchtwei mochn.
Hetschepetsche san owa aa traditionölle Heupflaunzn. Es wiad eana u. a. aa a Wiakung gegn Arthrose, Rheuma und Gicht nochgsogt. A Forschergruppn aun da Universität Kopenhagen hod 2004 die positiven Effekte vo ana Eanearungstherapie mit Hetschalpuiva beschtätigt.
Sunstigs.
Im Volksliadl "Ein Männlein steht im Walde" (vaum Hoffmann von Fallersleben) is des Hetschal gmaant und ned da Fliangpüz. In da easchtn Strophn wiad ma bewusst in de Irren gfiat, in da zweitn Strophn kaun ma daun de Auflesung vo dem Räzl scho auhnen. Und in da drittn Strophn, de wos oba kaa Sau mea kennt, stähz daun.
Hans Hauenstein

Hans Hauenstein (* 29. Meaz 1912 in Wean; † 29. Meaz 1989 emdo) woa a österreichischa Dichta von Weanaliadan und a Schriftstöla. Ea is da Voda vom Musika Kurt Hauenstein (Supermax).
Lebm.
Hans Hauenstein woa hauptberuflich in da Hotelbranche beschäftigt. Ea hod de Texte zu iwa 300 Weanaliadan, de zum Beispü vo Robert Stolz, Karl Föderl, Charly Gaudriot, Hans Lang, Norbert Pawlicki und Hans Seiter vatont woan.
Ab 1951 woa da Hauenstein Vorstandsmitglied vo da AKM ("Gesellschaft der Autoren, Komponisten und Musikverleger"). 1956 hoda nebm Peter Herz, Hans Eidherr, Ernst Arnold, Josef Petrak, und andan zu dn Gründungsmitgliedan vom Vaband österreichischa Textautoren (VOET) ghead. Do woa ea vo da Gründung aun Vizepresident und vo 1974–1986 President.
Sisal

Sisal hoassn de Fasan aus de Bladdln vo einign Agaven, bsondas vo da Sila-Agavn ("Agave sisalana"). Sisal is a relativ junge Naturfasa. De Nutzung hod eascht im 19. Joahundat ogfangt und hod an Hähepunkt im friahn 20. Joahundat erreicht. Heit is ane vo de wejdweit wichtigstn Naturfasan. De Fasan wean zu Tauen, Seiln, Garn und Teppichn und zoireichn andan Produktn vaoabat, z. B. ois Fuistoff fia Matrotzn oda ois Poliamittl fia technische Zwecke. Sisal is ned ois Textilfasa geeignet. Owendunga im Bereich vo de Vabundweakstoffe wean erprobt.
Soizburga Noggal

Soizburga Noggal (deitsch: "Salzburger Nockerln") san a typische Soizburga Möhspeis, de wos zu de bekauntastn in gaunz Österreich gheat. Se wean woam ois Nochspeis serviat.
De Soizburga Noggal mocht mar a so, dass ma zeascht des Eigöb min Zucka so laung schlogt, bis a högöbe Krem entstaundn is. In de Massn wiad daun a steif gschlogans Eiweiß und a bissl a Möh odar a Speisesteakn sowia a boa Weinberl einegriaht. Aus dem luftign Daag wean daun große Noggal in a feiafeste Foam gsetzt und in Ofn aussebochn. Vuam Servian wean de Noggal no mid an Staubzucka aungstraad.
Es wiad gsogt, dass de "Soizburga Noggal" im 17. Joahundat vo da Salome Alt, da Konkubine vom Soizburga Erzbischof Wolf Dietrich von Raintenau eafundn wuan san. Se soin de Beag um de Stod Soizburg symbolisian: in Gaisberg, in Moenchsberg und in Nonnberg. Da Staubzucka soi dabei aunan Schnää eainnan.
Da Raymond Fredl (1900–1954) hod 1938 de Operettn "Saison in Salzburg - Salzburger Nockerl" komponiat. In dem Weak wean de Soizburga Noggal ois „"Siass wia de Liab und zoat wiara Kuss"“ besungan.
Manti (Essn)

Manti (tiakisch "Mantı") san kloane mid Faschiadn oda Gmias (zum Beispüi Linsn oda Küawis) gfüide Doagtoschna.
De Manti kemman aus da tiakischn Kuchi und göitn ois a bsundare Spezialitet vu da Provinz Kayseri. Duach de kulturelln Vabindungan, de wo s'Osmanenreich mid seine Nochboan ghobt hod, san de Manti mid da Zeid aa noch Russlaund, in d Ukraine und noch Zentralasien (u. a. Usbekistan) kema. In China kennd ma a obgwaundlte Foam, de "Bapao" hoaßt.
Bei Mantis wean kloane "Yufka"-Doag-Quadrate (Kantnläng 1 bis 2 Zanti) mid da Füllung (Lammpifaschiads, Zwüifin, Knofi, Pinienkean, Minzn) belegt und daun gschlossn und in Soizwossa gart, in Russlaund und Asien in am Daumpfkochtopf. Seavian tuad mas mid ana rohn Soß aus Joghurt, Knofi und Minzn und ana woamen Soß aus Öi oda Butta mit Paprikapuiva oda glei mit brodne Paprikas.
A bosnische Variantn wiad mid dem Joghurtbaz, gwüafite Paradeisa, Pedasüi und ana woamen Butta-Paprika-Soß gessn. In da Tiakei kennt ma des ois "Beyaz Mantı".
Liptauer

Liptauer is a pikanta Brodaufstrich aus da ungarischn und östareichischn Kuchl. Da Liptauer is a typischa Aufstrich bei an Heirign. Da Nauman kummt aus da slowakischn Region Liptau, de wos bis 1918 zum Ungarischn Kenigreich in Österreich-Ungarn ghead hod.
An Liptauer mocht ma heizdog aus an Topfn, dea wos mit ana Butta zu ana Krem z'sammg'riaht wiad. Des ungarische Originäu hod ma aus an "Brimsen" gmocht, des is a gsoizana Frischkaas aus Schofsmüch. Dazua kummt in da urspringlichn, baialichn Fuam no a Paprikapuiva, a Kimme, a Pfeffa und klaagschnittane oda griebane Zwifln. Heit gibt ma oft aa no Kapern, Sempf und kla gschnittane Guakaln dazua. Da Liptauer wiad ois Brodaufstrich oda zum Eintunka ('Dip') serviat.
Listn vo de Stootn

De Listn vo de Stootn vo da Eadn fiaht olle Lända vo da Wejd mit eanara Haptstodt, Eihwohnazoi, Flächn und Bevejkarungsdichtn af. De Listn umfosst zurzeit 194 Stootn (olle UN-Mitglieder sowia de Vatikanstod) und 13 weidane Territorien, bei dena da Status ois „Stoot“ umstrittn is.
Human Development Index

Da Human Development Index, obkiazt HDI, is a Index vo da menschlichn Entwicklung in dena Stootn vo da Wejd. Da HDI wead seit 1990 im Human Development Report vom "Entwicklungsprogramm vo de Vereinten Nationen" (UNDP) vaeffentlicht, wo jeds Joar eascheint.
Wos wead vaglicha?
Andas ois da Ländavagleich vo da Wejdbank bericksichtigt a ned nua s Bruttoinlandsprodukt (BIP) pro Einwohna vo am Land in KKP-$ (Kaufkroftparität), sondan aa de Lebmserwoartung und an Buidungsgrad mit Huif vo da Alphabetisierungsratn und vo da Eischuiungsratn vo da Bevejkarung.
Human Development Index 2012 – Ranglistn.
De Ranglistn vom HDI 2012 is im März 2013 im Human Development Report 2013 vaeffentlicht worn und basiat auf Daten aus de Joar 2005 - 2012 (in Ausnahma aa ejta). Insgsamt san 187 Lända in den HDI 2012 einbezogn.
Ned im HDI aufgnumma.
Lända, wo de Datn gfejt ham:
Human Development Index 2007/2008 - Ranglistn.
De foigendn Datn keman ausn Human Development Report 2007/2008. Dea Human Development Index basiat auf Ländadatn vo 2005.&lt;ref name="Human Development Report 2007/2008 Länder-Indexwerte"&gt;Human Development Report: HDI 2007/2008 (beinhaltet die Zahlen aus 2005)&lt;/ref&gt;
Mercy, Mercy, Mercy

Mercy, Mercy, Mercy is a Jazz-Komposition, de wos da Joe Zawinul 1966 fian Julian "Cannonball" Adderley gschriem hod.
De Balladn is aufm Adderley Album "Mercy, Mercy, Mercy! Live at 'The Club' " vaäffentlicht. De Komposition is an Iwaroschungs-Hit woan und hod auf de Billboard-Charts de Numma 11 gschofft. 1968 is mit an Grammy Award in da Kategorie "Best Jazz Instrumental Performance" auszeichnet woan. Die Komposition vo vün Künstlan nei aufgnumma woan.
De Grundmelodie hod da Joe söwa auf an Wurlitzer E-Piano gschpüd. Beochtnsweat is aa s gospeloatige Voaspü zu dem Stickl, des wos auf de Einleitungsredn vom Adderley foigt.
Koich

Koich oda Baukoich (dt.: Kalk oda Baukalk, engl.: "lime") is a natialicha Bauschtoff. Draus wead Koichmaitl gmocht, dea wos zum Mauan und Putzn vawendd wiad. Koich wiad aa zua Baugrundvabessarung gnutzd, weir a zua Bodnvafestigung beidrong duad.
Ban Baukoich muass ma aufpassn, dass ma se ned vaäzd, wäu dea Baustoff stoak "alkalisch" wiakd.
Ban Baukoich wead grundsätzli zwischn "Luftkoich" und "hydraulischn Koich" untaschiedn. Luftkoich kaun nua unta Luftzuafuah hoart wean, hydraulischa Koich aa unta Luftausschluss, zum Beispii unta Wossa.
Luftkoich.
Luftkoich is da Uaahnl vo da Koich Produkzion. Da oanzige Nochtei vo Luftkoich is, dass a bein Heatn no vui Feichtigkeit an d' Luft obgibd. Des hoassd, dass beischpuisweis de Wand in da Wohnung no lang feicht bleibd. Luftkoich is owa da ekologisch saubaste Baukoich.
De Stuafa vo da Produkzion vo Luftkoich:
Rohstoff Koichstoa.
De Koichstoana wean im Koichofa brennd (bei umara 900° Celsius).
Brandkoich.
Da Brandkoich oda Brocknkoich (weira in Brockn gliefad wead) wead nacha gleschd (dobei entstähd a große Hitzn).
Leschkoich.
Da Leschkoich wead duach Eihsumpfa vabessad (oafoch komplett unta Wossa woakn lossn). Je lenga dass a woakd, desto bessa de Qualitet.
Wossakoich oda hydraulischa Koich.
Duach hydraulischn Zuaschlogschtoff, wia eppa Zement, Ziaglmej oda Vuikanoschn (sogn. Puzzolane wia aa Trasskoich oda Flugoschn), wead ausn Luftkoich a Wossakoich. Da hydraulische Koich gibd bein Heatn neama vui Feichtigkeit ob. Duach an Zuaschlog wia Zement valiad a owa in andan bautechnischn Eignschoftn (Feichtereguliarung, Schimmeschutz).
De Baukoichprodukzion mid Vuikanoschn is scho vo de Rema gnuzd woan.
Gugerschecken

Gugerschecken oda Summasprossn (aa Gugaschecken', Gugascheckn; westmittlboarisch Roosmugga, Roosmuggn, Summamirl, Summascheckn, Summafleckn; – "Ephelis", im Plural "Ephelides" vo gr. epi – „bei“ und hēlios – „Sunn“) san göblich-breinliche Fleckn auf da Haut, de wos bsundas bei Menschn mit ana blondn oda rodn Hoafoab und hölla Hautfoab vuakumman.
Heakumft vom Naumen.
Da Naumen kummt vo "Gucker" oda "Gugga, des wos fia "Augn" sted und "Scheckn", des wos Fleck haaßt. Gucker kennt owa aa vom Kuckuck kumma, dea wos bekanntlich an fleckadn Bauch hod. Sommasprossn haßns, wäus im Summa spriassn. Summamirl bedeit desöwe wia Summafleckn (merlen = Fleckn mochn).
Entstehung.
Gugerschecken san Pigmentoblogarungen, de oft eascht entstengan, waun de Haut da Sunn ausgsetzt is, drum weans aa no Summasprossn gnannt. Bei maunchn Menschn vablossns im Winta oda vaschwindn gaunz. Mit Soibm, de wos de Haut aufhön duan oda mit Lasabehaundlung kaun ma Gugerschecken eleminian. Summasprossn san owa aa Normvariantn, de wos duachaus eanan Reiz hom kenna.
Gugerschecken entstengan duach sognannte "Melanozyten", de wos afoch vasteakt "Melanin" produzian (Hyperpigmentiarung). Des Melanin wiad in de umliegandn "Keratinozyten" a Zeit laung gspeichad. Im Gegnsotz zu de Muaddamoin (Lebafleckn) kummts ned zu ana lokaln Vameahrung vo de Melanozyten. Se entstengan woascheinlich duach a aungeborane Genvariantn im Melanocortin-1-Rezeptor, dea wos fia de Haut- und Hoafoab vaauntwoatlich is.. Gaunz sötn kennan Summasprossn a Symptom vo ana Systemerkrankung sei ("NAME-Syndrom"), meistns in Kombinatiaun mit aundan Hautvaänderungsn.
Ogrosl

Ogrosl oda Ogrosln, aa Agrasel ("Ribes uva-crispa", Gattung: Ribes; dt.: Stachelbeere), san de Fricht vau de Staudn, de wos genauso haaßn. Es gibt rode, weisse (högöwe) und greane Ogrosln. Stochebearn weans aa ghaaßn, wäus glane essbore Stochen auf de Fricht haum, auf de Zweigal san aa Stochen, in da Bodanik sogns oba "Dornen" dazua.
Ogrosln wean in fost gaunz Eiropa augsetzt, dazua in Noadafrika und in Täun vau Asien. Es gibt aa wüde Ogrosln, de wos vua oim auf leicht drockanan, oft koichhoitign Staunduatn woxn. De Ogrosl-Staudn kennan an Schottn guad vadrong und woxn in Heckn, Wödan und Aun. De Bestaibung vo de Bliah wiad duch Fliang und Beinln gmochd, de Saumen wean durch Viecha, vua oim Vegl, vabraat, de wos de Ogrosln aa gean fressn.
Nutzung und Weat.
Ogrosln wean etwoa seitm 16. Joahundat ois Beanobst aunbaut. Fia de Zucht vau de Goatnfuaman san zum Täu aundare Oatn eikreizt wuan. De Frichtln wean ois Kompott, Obstduatnbelog, Marmelad, Gelee, Sorbets, Sirup und zua Hausweinvaedlung gnutzt, haifig owa aa roh und frisch gessn.
Ogrosln haum an hohn Vitamin und Mineralstoffghoid und san desweng bsundas weatvoi. De rodn Ogrosln hom no dazua an bsundas hochn Aunteu vau Anthocyanen, des is a gaunz a wichtiga Pflaunznwiakstoff. Aussadem enthoidn Ogrosln recht vü Silizium und desweng sans guad fias Bindegewebe.
Schau aa.
Austro-Boarischa Kuchlwoatschotz
Aundare Bedeitung.
Ogrosl oda Ogrossl nennt ma auf Weanarisch an vawoahlostn, unpflegtn Maun, dea wos wenig Hoa am Schedl hod, dafia oba vü Boatstoppen.
Michael Jackson

Michael Joe Jackson (* 29. August 1958 in Gary, Indiana; † 25. Juni 2009 in Westwood, Los Angeles, Kalifornien) wor a amerikanischa Sänga, Liadaschreiwa und Untahoidungskinstla. Mit umara 750 Mülliaunan vakaufte Doundräga woara ana vo de kommerziö erfoigreichstn Musika in da Gschicht vo da Popmusik.
Gschduam is ar aunan Heaz-Stüstaund, wäula amoi zvüü gifddld hod.
Weake.
Diskografie.
Studioibn:
Rekorde.
Michael Jackson hod a gaunze Reih vo Rekord in da Musikindustrie aufgestööd, u. a.:
Eadn

De Eadn (vo uagermanisch: "*erþō"; oidgr.: "ἔρα" "éra") is mid ana duachschnittlichn Entfeanung vo da Sun vo 149,6 Milliona km aus da dritte Planet im Sunsystem. Ia Duachmessa is iwa 12.700 km. Se is rund 4,6 Milliardn Joar oid und da oanzige bekonnde Himmeskeapa, wo blebd is. Noch da voaherrschndn chemischn Bschoffnheit vo da Eadn wead da Begriff vo de eadoarting (terrestrischn) oda aa eadnehnlichn Planetn definiad.
Das astronomische Symbol vom de Eadn is: . 
Afbau.
Innara Afbau.
Zammgsetzd is de Eadn haptsechli aus Eisn (32,1 %), Sauastoff (30,1 %), Silizium (15,1 %), Magnesium (13,9 %), Schwefl (2,9 %), Nickl (1,8 %), Calcium (1,5 %) und Aluminium (1,4 %). De restlichn 1,2 % tein se Spuan vo ondan Elementn.
Noch seismischn Messunga is de Eadn haptsechli aus drei Schoin afbaud: aus'm Eadkean, om Eadmontl und da Eadkrustn. De Schoin san duach seismische Diskontinuitetsflächn (Unstetigkeitsflächn) voanonda obgrenzd. De Eadkrustn und da obaste Tei van oban Montl buidn zamm de sognennde Lithosphean. Se is zwischn 50 und 100 km dick und zagliadad se in große und kloanare tektonische Eihheitn, de Plottn.
A dreidimensionois Modej vo da Eadn wead, wia olle vakloanadn Nochbuidunga vo Wejdkeapan, Globus gnennd.
Obaflächn.
Da Equatorumfong is duach de Zentrifugoikroft vo da Rotazion mid 40.075,017 km uma 67,154 km bzw. uma 0,17 % gressa ois da Poiumfong mid 40.007,863 km (bezong af's geodetische Referenzellipsoid vo 1980). Da Poiduachmessa is mid 12.713,504 km dementsprechnd uma 42,816 km bzw. uma 0,34 % kloana ois da Equatorduachmessa mid 12.756,320 km (bezong afs Referenzellipsoid; de tatsächlichn Zoihn weichn dovo ob).
Alpha-Centauri

α-Centauri is a Sendereihn im Buidungskanal BR-alpha vom Bayerischen Rundfunk, in dea wo da Astrophysika Harald Lesch in Foign vo jeweis uma 15-Minutn Frogn aus da Physik, bsundas Astronomie und Astrophysik, in laienvaständlicha und lockera Form beantwortet.
Episodn-Iwasicht.
Harald Lesch

Harald Lesch (* 28. Juli 1960 in Gießen) is a deitscha Physika, Astronom, Natuaphilosoph, Raumfoarah, Autor, Fernsehmoderator und Professor fia Physik an da Ludwig-Maximilians-Universität Minga.
Bekonnt is da Lesch voa oim vo seine Fernsehaftritt, haptsächli aus da langjährig vo eam modariatn Produktion vom Senda "BR-alpha": "alpha-Centauri". Ea hod owa aa no vui weidane Sendunga gmocht, wia: "Lesch &amp; Co.", "Denker des Abendlandes" und "Alpha bis Omega".
Seit 1995 is da Lesch Professor fia "Theoretische Astrophysik" am Institut fia Astronomie und Astrophysik bei da Universitätssternwartn vo da Ludwig-Maximilians-Universität Minga. Aussadem is a a nu an da Hochschui fia Philosophie Minga und lernd de Studentn doat Natuaphilosophie. Seine Forschungsschwaapunkt san: Kosmische Plasmaphysik, Schworze Lecha und Neitronenstern.
Alpha Centauri

Alpha Centauri (α Centauri, obkiazt α Cen, owa aa Rigil Kentaurus, Toliman oda Bungula gnennd) is a etwa 4,34 Lichtjoahr entfernts Doppesternsystem im Sternbuid Centaurus, des wo am sidlichn Sternhimme z segn is. Es bestäht aus am hejlarn gejbm Stern Alpha Centauri A und am orangfoabanan Alpha Centauri B.
Alpha Centauri is des Sternsystem, des wo da Sunn am näxtgleganan is. Ois Doppestern is Alpha Centauri mit an scheinborn Gsamthelligkeit vo −0,27 mag s hejste Gstirn in dem Sternbuid und wead ois insgsamt dritthejsta Stern am Nochthimme wohrggnumma.
Umstritten ist, ob der sunnanächste Stern, da 4,22 Lj entfernte Rote Zwerg Proxima Centauri, aa zu dem System gheat.
Kuitua.
Wei da Alpha Centauri unsa nächstglegana Stern is, is des aa oft a Thema vo da Science Fiction und vo Videospuin.